Prif Swyddog Gweithredol Cardiff Innovations Ltd
Diben y Rôl
Rydym am benodi Prif Swyddog Gweithredol sefydlol Cardiff Innovations Ltd, a fydd yn gyfrifol am sefydlu a thyfu cwmni arloesi masnachol sy'n trosi rhagoriaeth ymchwil Prifysgol Caerdydd yn effaith economaidd a chymdeithasol er budd Cymru a'r DU.
Bydd y Prif Swyddog Gweithredol yn rhoi arweinyddiaeth strategol wrth greu model masnacheiddio unigryw i droi ymchwil yn fusnesau newydd. Bydd y model yn cefnogi cwmnïau deillio, yn denu buddsoddiad, yn galluogi cydweithio â byd diwydiant ac yn cryfhau'r ecosystem arloesedd yng Nghymru a thu hwnt. Bydd y Prif Swyddog Gweithredol yn adeiladu cwmni cynaliadwy sy’n manteisio i’r eithaf ar ymchwil, eiddo deallusol, cyfleusterau a phartneriaethau'r Brifysgol gan greu incwm ac effaith.
Prif Gyfrifoldebau
Arweinyddiaeth Strategol ac Adeiladu Sefydliad
· Arwain y gwaith o sefydlu, datblygu a thyfu Cardiff Innovations Ltd.
· Datblygu strategaeth a chynllun busnes hirdymor y cwmni a’u rhoi ar waith.
· Creu diwylliant deinamig yn y cwmni sy'n cyfuno trylwyredd masnachol â chefnogi sylfaenwyr ac uchelgais entrepreneuraidd.
· Arwain twf sefydliadol, o gamau gweithredu cynnar i fod yn fusnes arloesi cynaliadwy, ar raddfa fawr.  
· Adeiladu capasiti, systemau, prosesau a llywodraethiant sefydliadol sy'n briodol ar gyfer busnes sy'n tyfu ac sy'n sbarduno arloesedd.
· Gwneud yn siŵr bod cydraddoldeb, amrywiaeth a chynhwysiant ar waith ar draws y sefydliad a'i weithgareddau.
Masnacheiddio a Menter
· Rhoi arweinyddiaeth weithredol ar gyfer masnacheiddio ymchwil ac eiddo deallusol Prifysgol Caerdydd.
· Datblygu a rheoli portffolio o gwmnïau deillio, cwmnïau sy’n dod i mewn i’r brifysgol, yn ogystal â mentrau masnachol.
· Goruchwylio parodrwydd i fuddsoddi, datblygu mentrau a gweithgareddau diwydrwydd dyladwy masnachol.
· Gwneud yn siŵr bod llwybrau masnacheiddio yn gefnogol i sylfaenwyr, bod modd buddsoddi ynddyn nhw, a’u bod yn gystadleuol yn rhyngwladol.
· Ysgogi twf mewn incwm masnachol drwy drwyddedu, ymgynghori, partneriaethau a gweithgareddau menter.  


Buddsoddi a Denu Cyfalaf
· Fel sefydliad angor ar gyfer arloesedd yng Nghymru, byddwch yn datblygu perthnasoedd cryf â chyfalafwyr menter, angylion buddsoddi, buddsoddwyr corfforaethol a chyrff buddsoddi cyhoeddus.
· Sicrhau buddsoddiad a chyllid i helpu’r portffolio i dyfu.
· Sefydlu’r cwmni fel y prif borth buddsoddi yn yr arloesedd a gynhyrchir ym Mhrifysgol Caerdydd.
· Meithrin hyder buddsoddwyr yn y cwmni a'i bortffolio o fentrau.
· Gwneud yn siŵr bod trafodaethau masnachol a chyfleoedd buddsoddi yn cael eu rheoli’n effeithiol.  
Datblygu Ecosystemau ac Ymgysylltu Allanol
· Bod yn brif ryngwyneb masnachol Prifysgol Caerdydd â diwydiant, buddsoddwyr, llywodraeth a phartneriaid strategol.
· Meithrin a chynnal perthnasoedd cryf ar draws ecosystemau arloesi Cymru, y DU a rhyngwladol, gan gynnwys Prifddinas-Ranbarth Caerdydd.
· Cynrychioli’r cwmni mewn fforymau sy’n cynnwys uwch-randdeiliaid, buddsoddwyr a’r llywodraeth i greu cyfleoedd sydd o fudd i bawb.
· Cefnogi twf sectorau arloesedd a flaenoriaethir sy'n cyd-fynd â chryfderau Prifysgol Caerdydd a blaenoriaethau economaidd rhanbarthol.
· Datblygu partneriaethau sy'n gwella arloesedd, buddsoddiad ac effaith economaidd. 
Partneriaeth â’r Brifysgol ac Asedau Strategol
· Cynnal partneriaeth effeithiol â Phrifysgol Caerdydd fel yr unig gyfranddaliwr.
· Rheoli fframweithiau masnachol a lefel gwasanaeth rhwng y cwmni a'r Brifysgol.
· Manteisio i'r eithaf ar effaith cyfleusterau arloesi, amgylcheddau hybu a seilwaith cyfieithu.
· Cynorthwyo ymgysylltiad academaidd mewn arloesedd ac entrepreneuriaeth.
Llywodraethu, Risg a Stiwardiaeth Ariannol
· Gwneud yn siŵr bod trefniadau llywodraethu, cydymffurfiaeth a rheoli risg cadarn ar waith.
· Adrodd yn ôl yn effeithiol i'r Bwrdd a'r cyfranddalwyr.
· Arwain prosesau cynllunio ariannol, cyllidebu a dyrannu adnoddau.
· Cyflawni twf masnachol cynaliadwy a chreu gwerth.
· Gwneud yn siŵr bod gwrthdaro mewn buddiannau, eiddo deallusol a rhwymedigaethau rheoleiddio yn cael eu rheoli’n briodol.
· Cynnal y safonau uchaf o ran uniondeb, tryloywder ac atebolrwydd.  




Manyleb yr Unigolyn
Meini Prawf Hanfodol
1. Profiad helaeth o arwain mewn sefydliad cymhleth a chyflawni amcanion strategol a gweithredol.
2. Profiad helaeth o fasnacheiddio ymchwil, creu mentrau, trosglwyddo technoleg, rheoli arloesedd neu fuddsoddi.
3. Profiad o weithio mewn rôl uwch neu gydweithio’n agos â sefydliad masnacheiddio, arloesi neu fenter sy'n eiddo i brifysgol neu addysg uwch. 
4. Dealltwriaeth gadarn o eiddo deallusol, trwyddedu, strwythurau ecwiti a datblygu cwmnïau deillio.
5. Sgiliau rhagorol o ran meithrin perthnasoedd â rhanddeiliaid a’u rheoli, yn ogystal â’r gallu i feithrin perthnasoedd cynhyrchiol gydag ymchwilwyr, buddsoddwyr, diwydiant a'r llywodraeth.
6. Llwyddiant amlwg wrth arwain newid sefydliadol, trawsnewid ac integreiddio gwasanaethau.
7. Llwyddiant amlwg o ran perfformiad ariannol, gan gynnwys cynhyrchu incwm, tyfu busnes, creu partneriaethau a rheoli adnoddau.
8. Profiad cryf o lywodraethu, rheoli risg ac arweinyddiaeth gorfforaethol, gan gynnwys gweithredu ar lefel Bwrdd ac ar lefel weithredol. 
9. Sgiliau cyfathrebu a rhyngbersonol gwych, sgiliau rheoli rhanddeiliaid, yn ogystal â’r gallu i ysbrydoli a dylanwadu ar bobl ar bob lefel. 
10. Ymrwymiad i feithrin diwylliant cynhwysol, entrepreneuraidd ac effeithlon, a'r gallu i ysbrydoli a datblygu timau amrywiol.
Meini Prawf Dymunol
1. Dealltwriaeth o’r cyd-destun o ran arloesi, ymchwil a datblygu economaidd yng Nghymru.

